ประกาศกรมธุรกิจพลังงานประกาศกรมธุรกิจพลังงานเรื่อง กำหนดลักษณะและคุณภาพของน้ำมันเตา(ฉบับที่๒)พ.ศ.๒๕๔๗ โดยที่เป็นการสมควรแก้ไขปรับปรุงข้อกำหนดลักษณะและคุณภาพของน้ำมันเตาให้เหมาะสมยิ่งขึ้นอาศัยอำนาจตามความในมาตรา ๒๕ วรรคหนึ่ง แห่งพระราชบัญญัติการค้าน้ำมันเชื้อเพลิง พ.ศ. ๒๕๔๓ อธิบดีกรมธุรกิจพลังงานออกประกาศไว้ดังต่อไปนี้ข้อ ๑ ประกาศนี้เรียกว่า ประกาศกรมธุรกิจพลังงานเรื่อง กำหนดลักษณะและคุณภาพของน้ำมันเตา (ฉบับที่ ๒)พ.ศ. ๒๕๔๗ข้อ ๒[๑] ประกาศนี้ให้ใช้บังคับตั้งแต่วันที่๒๖ มกราคม พ.ศ. ๒๕๔๗ เป็นต้นไปข้อ ๓ ให้ยกเลิกประกาศกรมธุรกิจพลังงาน เรื่องกำหนดลักษณะและคุณภาพของน้ำมันเตา พ.ศ. ๒๕๔๖ วันที่ ๗ สิงหาคม พ.ศ. ๒๕๔๖ข้อ ๔ ภายใต้บังคับของข้อ ๕ลักษณะและคุณภาพของน้ำมันเตา ให้เป็นไปตามรายละเอียดแนบท้ายประกาศนี้ข้อ ๕ลักษณะและคุณภาพของน้ำมันเตาที่ผู้ค้าน้ำมันจำหน่ายหรือมีไว้เพื่อจำหน่ายดังต่อไปนี้จะไม่เป็นไปตามที่กำหนดในรายละเอียดแนบท้ายประกาศนี้ก็ได้(๑) น้ำมันเตาสำหรับการส่งออกไปนอกราชอาณาจักร(ก) โดยการขนส่งทางเรือ(ข) โดยการขนส่งทางรถยนต์(๒) น้ำมันเตาสำหรับการนำไปใช้กับเรือเดินสมุทร(Bunker Oil)(๓) น้ำมันเตาสำหรับการนำไปใช้ในการอื่นนอกเหนือจากการใช้เป็นเชื้อเพลิงโดยตรง(๔) น้ำมันเตาสำหรับการนำไปใช้ในสถานประกอบการที่มีหนังสือรับรองจากกรมโรงงานอุตสาหกรรมว่ามีระบบบำบัดมลพิษทางอากาศซึ่งสามารถกำจัดสารเจือปนในอากาศประเภทก๊าซซัลเฟอร์ไดออกไซด์(Sulphur Dioxide) ที่ระบายออกจากสถานประกอบการนั้นและมีเครื่องมือหรือเครื่องอุปกรณ์พิเศษเพื่อตรวจสอบคุณภาพอากาศจากปล่องแบบอัตโนมัติ(Continuous Emission Monitoring System : CEMS) เพื่อรายงานผลการตรวจวัดมายังศูนย์รับข้อมูลของการนิคมอุตสาหกรรมแห่งประเทศไทยหรือกรมควบคุมมลพิษ หรือกรมโรงงานอุตสาหกรรมโดยผ่านระบบเครือข่ายสื่อสารตามที่กรมโรงงานอุตสาหกรรมกำหนด(๕) น้ำมันเตาที่ผู้ค้าน้ำมันตามมาตรา๗ นำเข้ามาในราชอาณาจักร สำหรับใช้เป็นวัตถุดิบในการผลิตน้ำมันเชื้อเพลิง(๖) น้ำมันเตาสำหรับการจำหน่ายให้ผู้ค้าน้ำมันตามมาตรา๗ เพื่อนำไปใช้เป็นวัตถุดิบผลิตน้ำมันเชื้อเพลิง(๗) น้ำมันเตาสำหรับการจำหน่ายให้แก่ผู้ค้าน้ำมันตามมาตรา๗ ด้วยกันเพื่อวัตถุประสงค์ตาม (๑) (๒)(๓) และ (๔)ข้อ ๖ผู้ค้าน้ำมันที่ประสงค์จะจำหน่ายหรือมีไว้เพื่อจำหน่ายน้ำมันเตาตามข้อ ๕ (๑) (ก) ต้องจัดให้มีผู้ตรวจสอบปิโตรเลียม(surveyor) ซึ่งได้รับความเห็นชอบจากกรมธุรกิจพลังงานเป็นผู้ดำเนินการตรวจสอบ ชนิด ปริมาณลักษณะและคุณภาพของน้ำมันเตาก่อนการจำหน่ายทุกครั้งและผู้ตรวจสอบปิโตรเลียมต้องรายงานผลการตรวจสอบให้กรมธุรกิจพลังงานทราบภายใน ๗วันทำการ นับแต่วันที่มีการขนส่งน้ำมันเตาออกจากท่าเทียบเรือการขอและการให้ความเห็นชอบเป็นผู้ตรวจสอบปิโตรเลียมตามวรรคหนึ่งให้เป็นไปตามระเบียบที่กรมธุรกิจพลังงานกำหนดกรณีที่จะไม่ดำเนินการตรวจสอบตามวรรคหนึ่งผู้ค้าน้ำมันจะต้องแจ้งลักษณะและคุณภาพของน้ำมันเตาเฉพาะในส่วนที่ไม่เป็นไปตามที่กำหนดในรายละเอียดแนบท้ายประกาศนี้เพื่อขอรับความเห็นชอบตามแบบ นพ. ๔๑๖ท้ายประกาศนี้ทุกครั้งก่อนที่จะมีการจำหน่ายน้ำมันเตาไปนอกราชอาณาจักรและต้องได้รับความเห็นชอบจากกรมธุรกิจพลังงานก่อนการจำหน่ายข้อ ๗ผู้ค้าน้ำมันที่ประสงค์จะจำหน่ายหรือมีไว้เพื่อจำหน่ายน้ำมันเตาตามข้อ ๕ (๑) (ข) ถึง ๕ (๗) ต้องแจ้งลักษณะและคุณภาพของน้ำมันดังกล่าวเฉพาะในส่วนที่ไม่เป็นไปตามที่กำหนดในรายละเอียดแนบท้ายประกาศนี้เพื่อขอรับความเห็นชอบโดยยื่นแบบแจ้งตามแบบ นพ. ๔๑๖ท้ายประกาศนี้ข้อ ๘เมื่ออธิบดีให้ความเห็นชอบลักษณะและคุณภาพของน้ำมันเตาที่ผู้ค้าน้ำมันแจ้งตามข้อ๗ แล้ว กรมธุรกิจพลังงานจะออกหนังสือรับรองการให้ความเห็นชอบตามแบบ นพ. ๔๑๗ ท้ายประกาศนี้หนังสือรับรองการให้ความเห็นชอบตามวรรคหนึ่งให้มีกำหนดระยะเวลา ๑ ปี นับแต่วันที่ออกข้อ ๙ผู้ค้าน้ำมันที่ได้รับหนังสือรับรองการให้ความเห็นชอบตามข้อ ๘ ต้องปฏิบัติตามเงื่อนไขดังนี้(๑) การเก็บและการขนส่งน้ำมันเตาตามข้อ ๕ (๑) (ข)ถึง ๕ (๗) ต้องเป็นไปตามรายละเอียดที่ผู้ค้าน้ำมันได้ระบุไว้ในแบบแจ้งเพื่อขอความเห็นชอบ(๒) รายงานข้อมูลการจัดหาการจำหน่าย และยอดคงเหลือของน้ำมันเตาตามข้อ ๕ (๑) (ข) ถึง ๕ (๗) ตามแบบ นพ. ๔๑๘ ต่อกรมธุรกิจพลังงานภายในวันที่ ๑๕ของเดือนถัดไปข้อ ๑๐การยื่นแบบแจ้งเพื่อขอรับความเห็นชอบตามข้อ ๖ วรรคสาม หรือข้อ ๗ให้ยื่นต่อสำนักคุณภาพน้ำมันเชื้อเพลิง กรมธุรกิจพลังงานข้อ ๑๑เมื่ออธิบดีได้ให้ความเห็นชอบลักษณะและคุณภาพของน้ำมันเตาตามข้อ ๘ หากปรากฏหลักฐานภายหลังว่าเอกสารที่ใช้ในการขอรับความเห็นชอบดังกล่าวมีความคลาดเคลื่อนหรือผิดพลาดไปจากความเป็นจริงอธิบดีอาจมีคำสั่งให้ผู้ค้าน้ำมันจัดส่งเอกสารเพิ่มเติมเพื่อขจัดความคลาดเคลื่อนหรือแก้ไขข้อผิดพลาดนั้นภายใน ๓๐ วัน นับแต่วันที่ผู้ค้าน้ำมันได้รับคำสั่งดังกล่าวหากผู้ค้าน้ำมันไม่จัดส่งเอกสารหรือแก้ไขข้อผิดพลาดภายในระยะเวลาที่กำหนดในวรรคแรกอธิบดีอาจมีคำสั่งยกเลิกหนังสือรับรองที่ออกตามข้อ ๘ ได้ข้อ ๑๒ผู้ค้าน้ำมันที่ประสงค์จะทำการเพิ่มเติมหรือเปลี่ยนแปลงรายละเอียดใดๆที่ได้แจ้งหรือระบุไว้ในแบบแจ้งตามข้อ ๗ ซึ่งได้รับความเห็นชอบแล้วให้ผู้ค้าน้ำมันทำหนังสือแจ้งต่อกรมธุรกิจพลังงาน ล่วงหน้าไม่น้อยกว่า ๑๕ วันก่อนวันที่ประสงค์จะเพิ่มเติมหรือเปลี่ยนแปลงข้อ ๑๓ประกาศฉบับนี้ไม่กระทบกระเทือนกับการให้ความเห็นชอบลักษณะและคุณภาพของน้ำมันเตาซึ่งผู้ค้าน้ำมันได้รับหนังสือรับรองการให้เห็นชอบไปแล้วตามประกาศกรมธุรกิจพลังงานเรื่อง กำหนดลักษณะและคุณภาพของน้ำมันเตา พ.ศ. ๒๕๔๖ ลงวันที่ ๗ สิงหาคม พ.ศ. ๒๕๔๖ที่ใช้บังคับอยู่ก่อนวันที่ประกาศฉบับนี้มีผลใช้บังคับ ประกาศณ วันที่ ๑๓ มกราคม พ.ศ. ๒๕๔๗วิโรจน์ คลังบุญครองอธิบดีกรมธุรกิจพลังงานรายละเอียดแนบท้ายประกาศกรมธุรกิจพลังงานเรื่อง กำหนดลักษณะและคุณภาพของน้ำมันเตา(ฉบับที่๒) พ.ศ. ๒๕๔๗[ดูข้อมูลจากภาพกฎหมาย]มยุรี/พิมพ์๓๐เมษายน ๒๕๔๗พัชรินทร์/สุมลรัตน์/ตรวจ๑๘พฤษภาคม ๒๕๔๗A+B[๑] รก.๒๕๔๗/พ๘ง/๒๗/๒๒ มกราคม ๒๕๔๗